**Gradska tržnica d.o.o., Augusta Šenoe 12, Varaždin –Tel. 042-320-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**Održano najposjećenije izdanje Dječjeg placa do sada**

**Varaždin, 18.ožujka** - Tradicionalni sajam rabljene dječje odjeće, obuće i opreme, doživio je ove subote poslijepodne svoje 8. izdanje te bio posjećeniji nego ikad.

Osim što su prodavatelji gotovo dva tjedna ranije rezervirali sve raspoložive klupe na tržnici, niti interes kupaca nije podbacio. Tako je varaždinski plac u subotu poslijepodne bio prepun roditelja, baka i djedova koji su krenuli u potragu za 'novom' odjećom za svoje mališane.

A na dječjem se placu zaista moglo naći svega. Očekivano, najbogatija je bila ponuda odjeće i obuće, a kako su cijene bile minimalne, gotovo nitko sa sajma nije otišao praznih ruku. Na Dječjem se placu prodavala rabljena ali očuvana roba, izgledom kao nova. Ne čudi stoga ovoliki interes kupaca - mališani rastu brzo pa nije uvijek jednostavno kupovati novu odjeću.

Dječji plac već nekoliko godina zajednički organiziraju Gradska tržnica i FB humanitarci, a sudeći po velikom interesu, doživjet će još mnoga izdanja.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956